Diari Oficial de la Generalitat Valenciana


Sumari del DOGV 9564, del 29-03-2023 (2023/3183)

RESOLUCIÓ de 21 de març de 2023, de la Conselleria d'Educació, Cultura i Esport, per la qual s'actualitza i es modifica l'autorització al centre docent estranger El Montgó International Waldorf School, de Xàbia.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9564

Data del DOGV
:   29-03-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/3183


Data del document
:   21-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 21 de març de 2023, de la Conselleria d'Educació, Cultura i Esport, per la qual s'actualitza i es modifica l'autorització al centre docent estranger El Montgó International Waldorf School, de Xàbia. [2023/3183]  
Antecedents de fet  
Primer. Mitjançant la Resolució de 30 d'agost de 2021, de la Conselleria d'Educació, Cultura i Esport s'autoritzà l'obertura i funcionament del centre docent estranger El Montgó International Waldorf School, codi de centre 59516819, de Xàbia, per a la impartició dels següents ensenyaments del sistema educatiu estatunidenc fins al 31 d'agost de 2022:  
- Secció Preescolar (Infantil) de 3 a 6 anys per a un màxim de 40 estudiants.  
- Secció Primària (Primària) de 6 a 12 anys per a un màxim de 70 estudiants.  
Segon. En data 23 de maig de 2022, la titularitat del centre sol·licita la modificació de l'autorització per als mateixos ensenyaments amb augment de llocs escolars.  
Tercer. En aquesta sol·licitud la titularitat del centre manifesta, mitjançant declaració responsable, no haver realitzat obres en el centre i per això no resulta preceptiu sol·licitar informe a la Unitat Tècnica de la Direcció Territorial d'aquesta Conselleria a Alacant.  
  
Quart. En data 20 de setembre de 2022, la Inspecció d'Educació de l'esmentada Direcció Territorial emet informe favorable respecte de les titulacions del professorat aportades per la titularitat del centre.  
  
Cinqué. En data 10 de març de 2023, la titularitat del centre aporta traducció jurada del certificat actualitzat de NEASC, amb validesa fins al 31 d'agost de 2024, i concreta que la modificació de la autorització sol·licitada és la següent, d'acord amb l'esmentat certificat:  
  
- Secció Preescolar (Infantil) de 3 a 6 anys per a un màxim de 45 estudiants.  
- Secció Primària (Primària) de 6 a 12 anys per a un màxim de 85 estudiants.  
A aquests fets són aplicables els següents  
  
Fonaments de dret  
Primer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desplegament, i en virtut de la delegació establida en la Resolució de 13 d'abril de 2022, l'òrgan competent per a dictar la present Resolució és el secretari autonòmic d'Educació i Formació Professional.  
Segon. Vist que la sol·licitud de modificació de l'autorització del centre docent estranger El Montgó International Waldorf School compleix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
De conformitat amb els antecedents de fet i fonaments de dret exposats, resolc:  
  
Primer  
Actualitzar, per al curs acadèmic 2022-2023, l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 92401736.  
Denominació genèrica del centre: centre docent privat estranger.  
Denominació específica del centre: El Montgó International Waldorf School.  
Titularitat: Iniciativa Educativa El Montgó, SL.  
Domicili: carrer Boix, número 1.  
Localitat: Xàbia (03790).  
Província: Alacant.  
Els següents ensenyaments del programa educatiu dels Estats Units d'Amèrica:  
- Secció Preescolar (Infantil) de 3 a 6 anys per a un màxim de 40 estudiants.  
- Secció Primària (Primària) de 6 a 12 anys per a un màxim de 70 estudiants.  
  
Segon  
Modificar l'autorització de l'esmentat centre per a impartir els següents ensenyaments del programa educatiu dels Estats Units d'Amèrica fins al 31 d'agost de 2024:  
- Secció Preescolar (Infantil) de 3 a 6 anys per a un màxim de 45 estudiants.  
- Secció Primària (Primària) de 6 a 12 anys per a un màxim de 85 estudiants.  
Am efectes acadèmics a partir del curs 2023-2024.  
  
Tercer  
Aquesta autorització serà vàlida mentre els ensenyaments autoritzats tinguen el reconeixement del certificat emés per NEASC en els terminis establits per aquesta fins a la plena acreditació o per la representació diplomàtica acreditada a Espanya. En cas contrari, es procedirà, d'ofici, a la revocació de l'autorització d'obertura i funcionament.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 21 de març de 2023.- El secretari autonòmic d'Educació i Formació Professional: Miguel Soler Gracia.